DIAGNOSTICĒJOŠAIS DARBS 1.KLASEI
SKOLOTĀJA LAPA



Labdien, cienījamo skolotāj!

Nosūtām diagnosticējošo darbu 1.klasei. Darbs veicams divās dienās. 
Darba vadīšana
1.diena - latviešu valoda.

Darbu vada  klases audzinātāja/s.


Darbs veicams 40 minūtēs. Ja klasē ir skolēni ar palēninātu mācību darbību, skolotājs atļauj šiem skolēniem iesākto darbu turpināt un pabeigt.


Pirms darba vēlams uzmundrināt skolēnus un uzaicināt viņus doties kopā ar Pūci interesantos piedzīvojumos. Tad izdala darba lapas un ļauj skolēniem tās aplūkot. Pēc tam skolēni uzraksta savu vārdu un uzvārdu. Tikai tad paziņo par darba sākumu.

Darbu sāk ar klausīšanās uzdevumu. Skolotājs lasa M.Stārastes stāstu „Tince grib mācīties” (ja uzskatāt par vajadzīgu, var lasīt divas reizes).

            Izskaidrot bērniem, ko nozīmē vārds „tēls”.

Margarita Stāraste
Tince grib mācīties.

Sandra iet skolā, bet rotaļlietas paliek mājās. Lellei Tincei garlaicīgi – apnicis tā sēdēt un neko nedarīt.
· Es arī gribu mācīties! – viņa saka citām lellēm.
Bet tās – neko. Tikai Tince zina, ko iesākt.

Pēc laiciņa Tince piebaksta lellītei Lulliņai:

· Vai zini, iesim arī mēs uz skolu! Tur iemācīsimies lasīt, rakstīt, rēķināt un būsim tikpat gudras kā Sandra.
Bet Lulliņa negrib. 
Ko lai dara, ja nav ceļabiedru, tad Tince ies viena. Viņa paņem ābeci, ko  Sandra izgatavojusi, atvadās no visiem un iziet pa durvīm.

Te viņai pretī nāk vista ar gaili.

· Es eju uz leļļu skolu! – Tince tiem stāsta.

· Ko, ko? Ko, ko? – gailis jautā. – Kas par skolu, ko?

· Kā, kā? Kā, kā? – vista vaicā. – Kāda skola, kā?

Garām plezno balta pīle.

· Pēkš, pēkš! – viņa saka. – Kāpēc uz skolu? Nāc, man līdzi! Līcītī lieliska peldēšana. Pēkš!

Bet Tince grib uz skolu, grib mācīties. Celiņš aizved sakņu dārzā. Redīss izbāž galviņu no zemes, zirnīši atver pākstis, un dille pagriež cekulu – kurp tad lelle?

· Eju meklēt leļļu skolu! – Tince atkal saka.

Arī gurķis, saulītē izlaidies, domā tāpat, ka vislabāk tepat dobītē – paslinkot, pagurķoties.


Kartupelis aicina Tinci pie sevis vagā. Re, kur ērta un mīksta vietiņa! Te varētu labi ieaugt zemē.

· Ko? Ieaugt zemē? To nu gan ne! – Tince manās ārā no sakņu dārza un steidz tik uz priekšu.

Skolēniem jāievelk X pie pareizās atbildes 1.uzdevumā, atkarībā no apgalvojuma patiesuma. Skolotājs lasa apgalvojumus:

1. Tince ir maza meitenīte.
2. Tince skolā grib iemācīties lasīt, rakstīt un rēķināt.

3. Tince ceļā uz skolu paņem līdzi skolas somu.

4. Neviens no satiktajiem draugiem Tincei negrib doties līdzi uz skolu.
Pēc šī uzdevuma izpildes skolēni darbu turpina patstāvīgi. Skolotājs darba procesā neiejaucas. Ja kāds no skolēniem kaut ko neizprot, skolotājs pieiet pie skolēna un noskaidro problēmu. Atkarībā no situācijas, skolotājs vai nu palīdz, vai arī palīdzību noraida.
Darba labošanas un vērtēšanas tabula.

Latviešu valoda

	Uzdevums
	                                    Kritēriji
	Maksimālais

punktu skaits

	0
	Skolēns prot uzrakstīt savu vārdu un uzvārdu:

· pareizi uzrakstīts vārds – 1 p.

· pareizi uzrakstīts uzvārds – 1 p.

	        2

	1.
	Prot dzirdētajā tekstā uztvert nepieciešamo informāciju:

· par katru pareizi atzīmētu apgalvojumu – 1 p.


	        4

	2.
	Prot dzirdētajā tekstā uztvert  informāciju, saistīt dzirdēto ar redzamo:

-  par katru pareizi apvilktu zīmējumu – 1 p.

	        4

	3.
	Prot diferencēt skaņas atrašanās vietu  vārdā:
-  par pareizi iekrāsotu burta atrašanās vietu – 1 p.

	        5

	4.
	Izprot skaņas un burta saikni: nosaka pēc kārtas vārdā ietilpstošās skaņas, ieraksta zināmos burtus:
- par katru pareizi uzrakstītu vārdu – 1 p.

	        4

	5.
	Prot no zilbēm veidot vārdus:

· par katru pareizu vārdu – 1 p.


	        5

	6.
	Prot vārdu virknē saskatīt un izdalīt vārdus:

- par katru pareizi saskatīto vārdu – 1 p.

	        5

	7.
	Prot „drukāt” burtus:
- par katru gramatiski pareizi uzrakstītu vārdu – 1 p.

	        5

2.diena - matemātika.

Darbs veicams 40 minūtēs.


Skolotājs uzmundrina bērnus, noskaņo viņus darbam. Izdala 2.dienas darba lapas. 
Skolēni uzraksta savu vārdu un uzvārdu.

1.uzdevums (lasa skolotājs).
Pa kreisi no mākoņa iezīmē sauli. 

Virs mākoņa iezīmē mazu zvaigznīti.

Pa labi no mākoņa iezīmē vēl vienu mākoni.

Zem mākoņiem iezīmē varavīksni.

Tālāk darbs veicams patstāvīgi.

Darba labošanas un vērtēšanas tabula
	Uzdevums
	Kritēriji
	Maksimālais punktu skaits

	1.
	Prot orientēties plaknē. Pēc dzirdes uztver un pareizi  lieto komandas „pa labi”, „pa kreisi”, „virs”, „zem”.

Par katru pareizi veiktu darbību - 1 p.

	4

	2.
	Prot skaitīt uz priekšu no 1- 20.

Pareizi savienoti skaitļi līdz 10 - 1 p.

Viss pareizi - 2 p.


	2

	3.
	Prot salīdzināt skaitļus un izteiksmes.

Par katru pareizi veiktu darbību - 1 p.


	6

	4.
	Prot atrisināt vienkāršus teksta uzdevumus (cik  kopā?)

Par pareizu gaileņu skaitu- 1 p.

Par pareizu beku skaitu- 1 p.

Par pareizu sēņu skaitu- 1 p.

Par pareizu darbību- 1 p.


	4

	5.
	Prot aprēķināt summas un starpības 10 apjomā. Pazīst krāsas.

Par katru pareizi aprēķinātu un izkrāsotu izteiksmi - 1 p.


	6

	6.
	Prot atpazīt ģeometriskas figūras.

Par katru pareizi noteiktu un saskaitītu  ģeometrisko figūru - 1 p.


	4

Darba izvērtējums

Vērtēšanas skala (latviešu valoda):

	Līmenis


	Zems
	Pietiekams
	Optimāls
	Augsts

	Punkti
	0 - 15
	16 - 23
	24 - 29
	30 - 34


Vērtēšanas skala (matemātika):

	Līmenis


	Zems
	Pietiekams
	Optimāls
	Augsts

	Punkti
	0 - 11
	12 - 18
	19 - 22
	23 - 26


Līmeņu sadalījums

	Saņemtais līmenis
	augsts
	optimāls
	pietiekams
	zems

	Skolēnu skaits

(visās klasēs kopā)


	
	
	
	

	Mācību iestāde, kura ir sagatavojusi skolēnu

(nosaukums, skolēnu skaits)
	
	
	
	


Secinājumi

Priekšlikumi pirmskolas pedagogiem

Izvērtējumu veica:_____________________________ ( skolotāja vārds, uzvārds )

Rezultātu apkopojuma tabulu ( Excel tabulā) un darba izvērtējumu elektroniski iesūtīt 
līdz 16.oktobrim, Tukuma novada sākumskolas MA vadītājai D.Budreikai 

(skola rezultātu apkopojumus veic visām skolas 1.klasēm kopā) : didod@inbox.lv 

Paldies!

